作者：李玉
词牌/韵律：贺新郎

paragraphs: 篆缕销金鼎。
醉沈沈、庭阴转午，画堂人静。
芳草王孙知何处，惟有杨花糁径。
渐玉枕、腾腾春醒。
帘外残红春已透，镇无聊、酒厌厌病。
云鬓乱，未整。
江南旧事休重省。
遍天涯、寻消问息，断鸿难倩。
月满西楼凭栏久，依旧归期未定。
又只恐、瓶沈金井。
嘶骑不来银烛暗，枉教人、立尽梧桐影。
谁伴我，对鸾镜。

标签：宋词三百首